stanford-oval/wikipedia huggingface dataset:
Ed Moses

| Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Maa:   Yhdysvallat> Miesten uinti. |
| --- | --- | --- | --- |
|  Kultaa | Sydney 2000 | 4×100 m sekauinti |  |
|  Hopeaa | Sydney 2000 | 100 m rintauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Barcelona 2003 | 4×100 m sekauinti |  |
|  Pronssia | Fukuoka 2001 | 100 m rintauinti |  |
Glenn Edward ("Ed") Moses, Jr. (s. 7. kesäkuuta 1980 Loma Linda, Kalifornia) on yhdysvaltalainen uimari. Hän voitti vuoden 2000 Sydneyn kesäkisoissa olympiakultaa ja -hopeaa. Hänen samanniminen isänsä on  ilmavoimien eversti ja äitinsä Sissy Moses koulun opettaja. Moses on huippu-uimariksi sikäli poikkeuksellinen, että hän aloitti ympärivuotisen harjoittelun vasta lukioikäisenä.
Maansa karsinnoissa vuoden 2000 olympialaisiin Moses rikkoi Yhdysvaltain-ennätyksen. Itse kisoissa hän saavutti kaksi mitalia: hopeaa 100 metrin rintauinnissa ja kultaa maailmanennätyksen tehneen 4 × 100 metrin sekauintiviestijoukkueen jäsenenä. Vuoden 2000 NCAA:n-mestaruuskisoissa hän teki 100 ja 200 metrin rintauinnissa maailmanennätyksen. Hän valmistui vuonna 2005 Virginian yliopistosta urheilulääketieteestä. Hän on myös toiminut vapaaehtoistyössä yliopistojoukkueen apulaisvalmentajana.
23. tammikuuta 2002 Moses ui Tukholmassa 100 metrin rintauinnin maailmanennätykseksi 57,47. Samassa kuussa hän teki maailmanennätyksen myös 200 metrin rintauinnissa, jota vielä paransi Berliinissä 17. tammikuuta 2004 aikaan 2.02,92.
Mighty Morphin Power Rangers: The Fighting Edition

| Mighty Morphin Power Rangers: The Fighting Edition |
| --- | --- |

Kehittäjä:  Natsume
Julkaisija:  Bandai
Suunnittelija:  Kunio Suzuki
Julkaistu:   1995  1. kesäkuuta 1995  23. huhtikuuta 1996
Lajityyppi:  Tappelupeli
Pelimuoto:  Yksinpeli, moninpeli
Ikäluokitus:  ESRB: Lapsista aikuisille 
Alusta:  SNES
Lisää peliartikkeleitaVideopelien teemasivulla
Infobox OK : 
Mighty Morphin Power Rangers: The Fighting Edition on vuoden 1995 kesäkuussa julkaistu videopeli, joka perustuu samannimiseen televisiosarjaan Mighty Morphin Power Rangers. Pelin julkaisi Bandai Super Nintendolle. The Fighting Editionissa pelataan Power Rangersien sijasta heidän käyttämillään jättiläisillä mekaanisilla roboteilla Zordeilla.
Pelattavuus

Pelissä on kolme eri pelattavuutta, tarina-, tappelu- ja selviytymismoodi. Tarina osassa päätavoitteena on tuhota kaikki neljä Zordia, sekä neljä vihollista päästäkseen Lordi Zeddia ja sen jälkeen Ivan Oozea vastaan. Pelissä voi valita joko Thunder Megazordin tai Mega Tigerzordin.
Tappeluosiossa voi pelata kaksinpelillä yksi vastaan yksi millä tahansa Zordilla tai vihollisella. Selviytymispelissä on tarkoitus pysyä hengissä voittamalla niin monta ottelua peräkkäin kuin on mahdollista millä tahansa pelattavalla hahmolla. Pelin päätteeksi se ilmoittaa peräkkäisten voittojen määrän.
Miguel Ramírez

Miguel Ramírez vuonna 2018.
Miguel Mauricio Ramírez (s. 11. kesäkuuta 1970) on chileläinen jalkapalloilija, joka pelasi Chilen maajoukkueessa 62 maaottelua ja teki niissä yhden maalin vuosina 1991–2003. Vuoden 1998 MM-kilpailuissa hän pelasi kolme ottelua. Copa Américassa hän pelasi vuosina 1991, 1993, 1995 ja 1999.
Ramírez edusti seuratasolla  Colo-Coloa, espanjalaista Real Sociedadia kaudella 1995–1996, meksikolaista Monterreyta ja Universidad Católicaa. Hän päätti pelaajauransa Colo-Colon joukkueessa vuonna 2005.
Moottoritorpedovene

Moottoritorpedovene on pieni ja nopea torpedoin varustettu sota-alus. Se oli pituudeltaan noin 15–30 metriä ja nopeus oli 30–50 solmua (56–93 km/h). Aseistuksena oli 2–4 torpedoa kiinteissä torpedoputkissa ja useita konekivääreitä tai keveitä pikatykkejä.
Historia

Moottoritorpedoveneiden kehitys alkoi moottoriveneiden ja torpedoiden kehityksestä. Euroopassa järjestettiin 1900-luvun alussa moottoriveneille kilpailuita, joiden ansiosta veneiden kehitys eteni nopeasti. Saksan keisarikunnan laivasto tilasi 1907 Daimler-Benziltä kymmenen 200 hevosvoiman moottoria, jotka oli tarkoitus sijoittaa jokipartiointiin soveltuviin aluksiin.
Ensimmäisessä maailmansodassa pääasiassa Italian ja Britannian laivastoilla oli moottoritorpedoveneitä. Keskusvalloilla ei vastaavaa kehitystä ollut, vaan ne keskittyivät moottoritorpedoveneuhan torjuntaan. Vuonna 1916 perustettiin ensimmäinen brittiläinen moottoritorpedoveneyksikkö, jonka avulla oli tarkoitus hyökätä Osteendeen ja Zeebrüggeen. Ensimmäiset kolme tilatuista 12 rannikkomoottoriveneestä engl. Coastal Motor Boat, CMB toimitettiin huhtikuussa 1916 laivastolle. Alukset olivat 12 metriä pitkiä ja niiden voimanlähteenä oli 250 hevosvoiman moottori, mikä mahdollisti 33 solmun huippunopeuden ja 250 kilometrin toimintamatkan. Alusten aseistuksena oli 457 millimetrin torpedo ja kaksi kaksipiippuista 7,7 millimetrin Lewis-pikakivääriä. Marraskuussa 1918 laivastolla oli käytössään 83 näiden kaltaista alusta.
Sociéta Veneziani Automobili Navali (SVAN) kehitti Italian kuninkaalliselle laivastolle moottoritorpedoveneen ital. Motoscafi Anti Sommergibili, MAS, joka oli suunniteltu sukellusveneidentorjuntaan. Näillä veneillä laivasto teki useita menestykkeitä hyökkäyksiä Itävalta-Unkarin laivaston aluksia vastaan.
Tammikuussa 1917 valmistui Saksan laivaston ensimmäinen moottoritorpedovene saks. Luftschiff Motoren, LM, joita valmistui kaikkiaan kuusi. Bensiinimoottoreiden turvallisuusongelmien vuoksi Lürssen keskittyi suunnittelemaan turvallisempaa dieselmoottoria, mikä kuitenkin keskeytyi sodan päättyessä. Rauhanehtojen rajoitukset mahdollistivat pienten alusten kehityksen, jolloin työ jatkui.
Saksan laivasto kehitti 1930-luvulla S-veneet, jotka oli varustettu dieselmoottoreilla. Ne hallitsivat Englannin kanaalia toisen maailmansodan alkuvuodet, kunnes Britannian kuninkaallinen laivasto sai Fairmile-veneiden dieselmoottorit luotettaviksi. Aiemmat pienet, vaneriset, bensiinimoottoreilla varustetut veneet eivät pärjänneet nopeudessa ja meriominaisuuksissa saksalaisille. Moottoritorpedoveneet pysyivät käyttökelpoisina 1940-loppuun.
Alusten nopeuden kasvu poisti torpedoveneiden nopeusedun suurempiin aluksiin nähden. Vielä suurempi muutos oli lentokoneiden laajeneva käyttö merimaaleja vastaan, jolloin moottoritorpedoveneet olivat itse maaleina ennen kuin edes ehtivät nähdä omia kohteitaan. Alustyyppi ei hävinnyt kokonaan, vaan laivastoilla on moottoritorpedoveneiden kokoisia merimaaliohjuksin varustettuja ohjusveneitä.
Lähde

Dallies-Labourdette, Jean-Philippe: S-Boote German E-boats in action 1939-1945.  Paris:  Histoire & Collections, 2006.  ISBN 2-35250-019-2.  (englanniksi)
Aiheesta muualla

Historynet.com: Naval Weaponry: Italy's MAS Torpedo Boats (Arkistoitu – Internet Archive)
Moottoritorpedovene tulevaisuuden rannikkohävittäjänä, Hakkapeliitta, 15.11.1938, nro 46, s. 22, Kansalliskirjaston digitaaliset aineistot
Laivastojen ja merivoimien pinta-alustyypit
Fregatti
Hävittäjä
Korvetti
linjalaiva
lentotukialus
miinalaiva
miinanraivaaja
ohjusvene
panssarilaiva
risteilijä
taisteluristeilijä
taistelulaiva
torpedovene
Kuninkaallisen laivaston MTB-moottoritorpedoveneitä.
Kriegsmarinen Schnellboot.
Yhdysvaltalainen PT-boat.
Meroë

Pyramidien raunioita Meroëssa
Meroë on muinainen kaupunki nykyisen Sudanin alueella. Kaupungin rauniot sijaitsevat Niilin itärannalla noin 6,4 kilometriä Kabūshīyahista pohjoiseen.
Meroë oli Kušin valtakunnan eteläinen hallintokeskus noin vuodesta 750 eaa. alkaen. Valtakunnan pääkaupunki siitä tuli noin 590 eaa. kun aiempi pääkaupunki Napata ryöstettiin. Muinaisen Egyptin 25. dynastia vetäytyi luultavasti kaupunkiin vuoden 656 eaa. jälkeen. Meroë kukoisti Kušin pääkaupunkina ja selviytyi esimerkiksi roomalaisten maahantunkeutumiselta. Lopulta kaupunki sortui aksumilaisten hyökkäyksissä 320-lukuun jaa. mennessä.
Meroëssa aloitettiin arkeologiset kaivaukset 1902. Kaupungista on löydetty satamalaituri, palatseja ja Amonin suuri temppeli.
Aiheesta muualla

Kuvia tai muita tiedostoja aiheesta Meroë Wikimedia Commonsissa
Mervi Niskanen

| Mervi Niskanen> Henkilötiedot |
| --- | --- |
Syntynyt: 26. elokuuta 1963 (ikä 61) Helsinki
Koulutus ja ura
Tutkinnot:  Helsingin kauppakorkeakoulu
Instituutti:  Itä-Suomen yliopisto
Tutkimusalue:  Liiketaloustiede, rahoitus
Mervi Niskanen (s. Sirén; s. 26. elokuuta 1963 Helsinki) on Itä-Suomen yliopiston rahoituksen professori. Hän väitteli kauppatieteiden tohtoriksi Helsingin kauppakorkeakoulun rahoituksen oppiaineesta vuonna 1999. Mervi Niskasen puoliso oli professori Jyrki Niskanen.
Niskanen on valmistunut kauppatieteen maisteriksi 1990 ja kauppatieteen tohtoriksi 1999, ja hän suorittanut Etelä-Carolinan yliopistossa MBA-tutkinnon 1991. Ennen Itä-Suomen yliopiston professuuriaan hän toimi lehtorina ja määräaikaisena rahoituksen professorina Kuopion yliopistossa vuosina 2005–2009.
Niskanen on julkaissut puolisonsa Jyrki Niskasen (1955–2019) kanssa lukuisia pienten yritysten rahoitus­kysymyksiä tarkastelevia tutkimuksia ja laajasti käytetyn yritysrahoitusta käsittelevän yliopistotason oppikirjan (Yritysrahoitus, Edita, 2000, 8. painos 2016).
Miesten 4 × 400 metrin viestijuoksu yleisurheilun Euroopan-mestaruuskilpailuissa 2010

| YleisurheilunEuroopan-mestaruuskilpailut 2010 > Juoksu- ja kävelylajit |
| --- | --- | --- | --- | --- |
| 100 m |   | Miehet |   | Naiset |
| 200 m |   | Miehet |   | Naiset |
| 400 m |   | Miehet |   | Naiset |
| 800 m |   | Miehet |   | Naiset |
| 1 500 m |   | Miehet |   | Naiset |
| 5 000 m |   | Miehet |   | Naiset |
| 10 000 m |   | Miehet |   | Naiset |
| Maraton |   | Miehet |   | Naiset |
| 100 m aidat |   |  |   | Naiset |

| 110 m aidat |   | Miehet |   |  |
| 400 m aidat |   | Miehet |   | Naiset |
| 3 000 m esteet |   | Miehet |   | Naiset |
| 4 × 100 m viesti |   | Miehet |   | Naiset |
| 4 × 400 m viesti |   | Miehet |   | Naiset |
| 20 km kävely |   | Miehet |   | Naiset |
| 50 km kävely |   | Miehet |   |  |
Kenttälajit
| Pituushyppy |   | Miehet |   | Naiset |
| Kolmiloikka |   | Miehet |   | Naiset |
| Korkeushyppy |   | Miehet |   | Naiset |
| Seiväshyppy |   | Miehet |   | Naiset |
| Kuulantyöntö |   | Miehet |   | Naiset |
| Kiekonheitto |   | Miehet |   | Naiset |
| Moukarinheitto |   | Miehet |   | Naiset |
| Keihäänheitto |   | Miehet |   | Naiset |
Moniottelut
| Seitsenottelu |   |  |   | Naiset |
| Kymmenottelu |   | Miehet |   |  |
Miesten 4 × 400 metrin viestijuoksu yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 31. heinäkuuta – 1. elokuuta.
Mitalistit

| --- | --- |
Kultaa:  Maksim Dyldin, Aleksei Aksjonov, Vladimir Krasnov, Pavel Trenihin Venäjä (RUS)
Hopeaa:  Conrad Williams, Michael Bingham, Martyn Rooney, Robert Tobin Iso-Britannia (GBR)
Pronssia:  Arnaud Destatte, Kevin Borlée, Cédric Van Branteghem, Jonathan Borlée Belgia (BEL)
Ennätykset

| Ennätykset ennen EM-kisoja 2010 |
| --- | --- | --- | --- | --- |
| Maailmanennätys |  Yhdysvallat Andrew Valmon, Quincy Watts Butch Reynolds, Michael Johnson | 2.54,29 | Stuttgart, Saksa | 22. elokuuta 1993 |
| Euroopan ennätys |  Iso-Britannia Iwan Thomas, Jamie Baulch Mark Richardson, Roger Black | 2.56,60 | Atlanta, Yhdysvallat | 3. elokuuta 1996 |
| Kisaennätys |  Iso-Britannia Paul Sanders, Kriss Akabusi John Regis, Roger Black | 2.58,22 | Split, Jugoslavia | 1. syyskuuta 1990 |
| Maailman kauden kärkitulos |  Yhdysvallat  LeJerald Betters, O'Neal Wilder Joey Hughes, Tavaris Tate | 2.58,83 | Miramar, Yhdysvallat | 11. heinäkuuta 2010 |
| Euroopan kauden kärkitulos |  Venäjä Maksim Dyldin, Valentin Krugliakov Pavel Trenihin, Vladimir Krasnov | 3.01,72 | Bergen, Norja | 20. kesäkuuta 2010 |
Aikataulu

| Päivä | Aika (Paikallista aikaa) | Kierroa |
| --- | --- | --- |
| 31. heinäkuuta 2010 | 11.20 | Alkuerät |
| 1. elokuuta 2010 | 21.55 | Finaali |
Tulokset > Alkuerät

Kummankin erän kolme parasta joukkuetta (Q) ja kaksi joukkuetta aikavertailun kautta (q) finaaliin.
Tulokset > Alkuerät > 1. erä

| Sija | Rata | Maa | Juoksijat | Reaktioaika | Aika | Huomiot |
| --- | --- | --- | --- | --- | --- | --- |
| 1 | 2 |  Iso-Britannia | Conrad Williams, Graham Hedman, Richard Buck, Robert Tobin | 0,247 | 3.04,09 | Q |
| 2 | 1 |  Puola | Marcin Marciniszyn, Daniel Dabrowski, Piotr Klimczak, Jan Ciepiela | 0,234 | 3.04,51 | Q |
| 3 | 8 |  Alankomaat | Joeri Moerman, Youssef El Rhalfioui, Dennis Spillekom, Robert Lathouwers | 0,205 | 3.04,52 | Q |
| 4 | 5 |  Ranska | Yannick Fonsat, Mamoudou Hanne, Mame-Ibra Anne, Yoan Décimus | 0,189 | 3.05,32 | q |
| 5 | 4 |  Ukraina | Maksim Nakonetšni, Mihailo Knish, Volodimir Burakov, Dmitro Ostrovski | 0,314 | 3.05,51 |  |
| 6 | 6 |  Irlanti | Gordon Kennedy, Brian Murphy, Brian Gregan, Steven Colvert | 0,230 | 3.07,21 |  |
| 7 | 3 |  Espanja | Marc Orozco, Mark Ujakpor, Santiago Ezquerro, Antonio Manuel Reina | 0,199 | 3.07,38 |  |
| 8 | 7 |  Romania | Adrian Dragan, Iulian Geambazu, Attila Nagy, Catalin Cîmpeanu | 0,355 | 3.09,48 |  |
Tulokset > Alkuerät > 2. erä

| Sija | Rata | Maa | Juoksijat | Reaktioaika | Aika | Huomiot |
| --- | --- | --- | --- | --- | --- | --- |
| 1 | 2 |  Belgia | Antoine Gillet, Cédric Van Branteghem, Nils Duerinck, Kevin Borlée | 0,238 | 3.03,49 | Q |
| 2 | 6 |  Saksa | Kamghe Gaba, Bastian Swillims, Jonas Plass, Thomas Schneider | 0,168 | 3.03,83 | Q |
| 3 | 1 |  Venäjä | Maksim Dyldin, Aleksei Aksjonov, Sergei Petuhov, Pavel Trenihin | 0,199 | 3.04,20 | Q |
| 4 | 3 |  Italia | Claudio Licciardello, Luca Galletti, Domenico Fontana, Marco Vistalli | 0,246 | 3.04,55 | q |
| 5 | 5 |  Kreikka | Pétros Kiriakídis, Dimítrios Grávalos, Padeleímon Melahrinoúdis, Sotírios Iakovákis | 0,250 | 3.07,12 |  |
| 6 | 4 |  Unkari | Máté Lukács, Gábor Pásztor, Zoltán Kovács, Marcell Deák-Nagy | 0,231 | 3.08,32 |  |
| 7 | 7 |  Slovenia | Uros Jovanović, Sebastjan Jagarineć, Marko Macuh, Erik Voncina | 0,174 | 3.08,95 |  |
| 8 | 8 |  Tanska | Jacob Fabricius Riis, Andreas Hjartbro Bube, Daniel Christensen, Nicklas Hyde | 0,190 | 3.09,04 |  |
Tulokset > Alkuerät > Alkuerien yhteistulokset

| Sija | Erä | Rata | Maa | Juoksijat | Reaktioaika | Aika | Huomiot |
| --- | --- | --- | --- | --- | --- | --- | --- |
| 1 | 2 | 2 |  Belgia | Antoine Gillet, Cédric Van Branteghem, Nils Duerinck, Kevin Borlée | 0,238 | 3.03,49 | Q |
| 2 | 2 | 6 |  Saksa | Kamghe Gaba, Bastian Swillims, Jonas Plass, Thomas Schneider | 0,168 | 3.03,83 | Q |
| 3 | 1 | 2 |  Iso-Britannia | Conrad Williams, Graham Hedman, Richard Buck, Robert Tobin | 0,247 | 3.04,09 | Q |
| 4 | 2 | 1 |  Venäjä | Maksim Dyldin, Aleksei Aksjonov, Sergei Petuhov, Pavel Trenihin | 0,199 | 3.04,20 | Q |
| 5 | 1 | 1 |  Puola | Marcin Marciniszyn, Daniel Dabrowski, Piotr Klimczak, Jan Ciepiela | 0,234 | 3.04,51 | Q |
| 6 | 1 | 8 |  Alankomaat | Joeri Moerman, Youssef El Rhalfioui, Dennis Spillekom, Robert Lathouwers | 0,205 | 3.04,52 | Q |
| 7 | 2 | 3 |  Italia | Claudio Licciardello, Luca Galletti, Domenico Fontana, Marco Vistalli | 0,246 | 3.04,55 | q |
| 8 | 1 | 5 |  Ranska | Yannick Fonsat, Mamoudou Hanne, Mame-Ibra Anne, Yoan Décimus | 0,189 | 3.05,32 | q |
| 9 | 1 | 4 |  Ukraina | Maksim Nakonetšni, Mihailo Knish, Volodimir Burakov, Dmitro Ostrovski | 0,314 | 3.05,51 |  |
| 10 | 2 | 5 |  Kreikka | Pétros Kiriakídis, Dimítrios Grávalos, Padeleímon Melahrinoúdis, Sotírios Iakovákis | 0,250 | 3.07,12 |  |
| 11 | 1 | 6 |  Irlanti | Gordon Kennedy, Brian Murphy, Brian Gregan, Steven Colvert | 0,230 | 3.07,21 |  |
| 12 | 1 | 3 |  Espanja | Marc Orozco, Mark Ujakpor, Santiago Ezquerro, Antonio Manuel Reina | 0,199 | 3.07,38 |  |
| 13 | 2 | 4 |  Unkari | Máté Lukács, Gábor Pásztor, Zoltán Kovács, Marcell Deák-Nagy | 0,231 | 3.08,32 |  |
| 14 | 2 | 7 |  Slovenia | Uros Jovanović, Sebastjan Jagarineć, Marko Macuh, Erik Voncina | 0,174 | 3.08,95 |  |
| 15 | 2 | 8 |  Tanska | Jacob Fabricius Riis, Andreas Hjartbro Bube, Daniel Christensen, Nicklas Hyde | 0,190 | 3.09,04 |  |
| 16 | 1 | 7 |  Romania | Adrian Dragan, Iulian Geambazu, Attila Nagy, Catalin Cîmpeanu | 0,355 | 3.09,48 |  |
Tulokset > Finaali

| Sija | Rata | Maa | Juoksijat | Reaktioaika | Aika | Huomiot |
| --- | --- | --- | --- | --- | --- | --- |
|  | 7 |  Venäjä | Maksim Dyldin, Aleksei Aksjonov, Pavel Trenihin, Vladimir Krasnov | 0,210 | 3.02,14 |  |
|  | 3 |  Iso-Britannia | Conrad Williams, Michael Bingham, Robert Tobin, Martyn Rooney | 0,242 | 3.02,25 |  |
|  | 4 |  Belgia | Arnaud Destatte, Kevin Borlée, Cédric Van Branteghem, Jonathan Borlée | 0,178 | 3.02,60 |  |
| 4 | 5 |  Saksa | Kamghe Gaba, Bastian Swillims, Eric Krüger, Thomas Schneider | 0,192 | 3.02,65 |  |
| 5 | 6 |  Puola | Marcin Marciniszyn, Daniel Dabrowski, Piotr Klimczak, Kacper Kozłowski | 0,273 | 3.03,42 |  |
| 6 | 1 |  Ranska | Leslie Djhone, Yannick Fonsat, Mame-Ibra Anne, Teddy Venel | 0,173 | 3.03,85 |  |
| 7 | 8 |  Alankomaat | Joeri Moerman, Youssef El Rhalfioui, Dennis Spillekom, Robert Lathouwers | 0,184 | 3.04,13 |  |
| 8 | 2 |  Italia | Marco Vistalli, Luca Galletti, Claudio Licciardello, Andrea Barberi | 0,204 | 3.04,20 |  |
Merun piirikunta

| Merun piirikunta |
| --- | --- |

 Lippu:  Vaakuna
 Merun piirikunnan sijainti Keniassa
 Koordinaatit: 0.049°N, 37.649°E 
Valtio:  Kenia
Hallinto:  
 – hallinnollinen keskus:  Meru
Pinta-ala  ():  6 936 km²
Väkiluku (2009)  ():  1 356 301
Lyhenteet:  
 – ISO 3166:  KE-26
 
meru.go.ke
Merun piirikunta on yksi Kenian aluehallinnon 47 piirikunnasta. Piirikunnan pinta-ala on 6 936 neliökilometriä ja väkiluku 1 356 301 (2009).
Piirikunnan keskus on Merun kaupunki (38 833 as. vuonna 2009).
Piirikunta jakautuu yhdeksään vaalipiiriin, jotka jakautuvat edelleen paikallistason hallintoalueisiin (ward, ’äänestysalue’). Ennen vuotta 2013, jolloin maakuntajaosta luovuttiin, piirikunta oli osa Kenian Itäistä maakuntaa.
Piirikunta sijaitsee päiväntasaajalla Kenian keskiosissa ja rajoittuu lounaassa Mount Kenyaan, maan korkeimpaan vuoreen. Piirikuntaan sijoittuu useita luonnonsuojelualueita ainakin osittain (Mount Kenyan kansallispuisto, Merun kansallispuisto, Nyambenen luonnonpuisto, Bisandin luonnonpuisto).
Merun piirikunta muodostaa osan Kenian kahdesta teealueesta (Mount Kenya sekä Mount Kenya & Nyambene Hills). Näillä viljellään teepensaita 1 500–2 200 metrin korkeudella merenpinnasta erityisesti mustan teen tuottamiseksi. Seudulla tuotetaan myös kahvia ja maitoa, sekä harjoitetaan muuta maataloutta. Nyambene Hillsin seutu Merun Tiganian ja Igemben vaalipiirien alueella on tunnettu huumeena käytetyn khatin viljelystä. Huume tunnetaan paikallisesti nimellä miraa.
Aiheesta muualla

Kuvia tai muita tiedostoja aiheesta Merun piirikunta Wikimedia Commonsissa
Meru County. County well know for miraa farming. (Arkistoitu – Internet Archive) (englanniksi) (nakuru.kenyacounty.co.ke)
Nyambene National Reserve: Home of the most Breathtaking Crater in the World[vanhentunut linkki] (englanniksi) (enchantedlandscapes.com)
Kenian piirikunnat
Baringo
Bomet
Bungoma
Busia
Elgeyo Marakwet
Embu
Garissa
Homa Bay
Isiolo
Kajiado
Kakamega
Kericho
Kiambu
Kilifi
Kirinyaga
Kisii
Kisumu
Kitui
Kwale
Laikipia
Lamu
Länsi-Pokot
Machakos
Makueni
Mandera
Marsabit
Meru
Migori
Mombasa
Muranga
Nairobi
Nakuru
Nandi
Narok
Nyamira
Nuandarua
Nyeri
Samburu
Siaya
Taita Taveta
Tana River
Tharaka Nithi
Trans Nzoia
Turkana
Uasin Gishu
Vihiga
Wajir
Ed Nelson

| Ed Nelson> Henkilötiedot |
| --- | --- |
Koko nimi:  Edward Richard 'Ed' Nelson
Syntynyt: 18. maaliskuuta 1982 (ikä 42) Fort Lauderdale, Yhdysvallat
Kansalaisuus:   Yhdysvallat
Koripalloilija
Pituus:  203 cm
Paino:  119 kg
Pelaajaura
Seurajoukkueet
2006–2007 2007 2008–2009 2009:   UU-Korihait  Giessen 46ers  Estudiantes de Bahia Blanca  Leones de Ponce
Ed Nelson (s. 18. maaliskuuta 1982) on yhdysvaltalainen koripalloilija. Hän on pelipaikaltaan sentteri ja pituutta hänellä on 203cm. Nelson valmistui vuoden 2006 keväällä Connecticutin yliopistosta. Ammattilaisuransa hän aloitti Suomesta pelaten kauden 2006–07 Korisliigassa UU-Korihaiden joukkueessa. Hän voitti kauden 2006–07 IS-tähtikisan yhden tähden erolla Jukka Matiseen. Lisäksi hänet valittiin Korisliigan kuukauden pelaajaksi lokakuussa 2006.
Aiheesta muualla

BBL (Arkistoitu – Internet Archive)(saksaksi)
Meruliaceae

| Meruliaceae |
| --- | --- |
 Hytyrypykkä (Merulius tremellosus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Meruliaceae  Rea 1922
Synonyymit
 Climacodontaceae Jülich 1981  Phlebiaceae Jülich 1981 
Katso myös
   Meruliaceae Wikispeciesissä   Meruliaceae Commonsissa 
Infobox OKNimi-testi OK: 
Meruliaceae on Polyporales-lahkoon kuuluva sieniheimo. Se sisältää valkolahoa aiheuttavia orvakoita ja kääpiä. Lajit ovat usein vahamaisen näköisiä kuivana. Rihmastorakenne on yleensä monomiittinen, harvemmin dimiittinen. Itiöt ovat sileitä, läpikuultavia ja ohutseinäisiä.
Taksonomia

Meruliaceae-heimo voidaan määritellä eri tavoin. Laajassa merkityksessä Meruliaceae sisältää muun muassa Panus-suvun helttasienet. Tässä noudatetaan kuitenkin vuonna 2017 esitettyä luokittelua, jossa Meruliaceae on huomattavasti suppeampi heimo. Alla oleva kladogrammi näyttää molemmat Meruliaceae-heimon määritelmät.
Suppeasti määritelty Meruliaceae sisälsi seuraavat suvut vuonna 2021:
Aurantiopileus
Aurantiporus
Ceriporiopsis
Kääpäorakkaat (Climacodon)
Crustodontia
Geesterania
Hermanssonia
Hydnophanerochaete
Hydnophlebia
Lilaceophlebia
Luteochaete
Luteoporia
Hytyrypykät (Merulius)
Mycoacia
Mycoaciella
Odoria
Pappia
Laikkurypykät (Phlebia)
Phlebiporia
Toraturkit (Sarcodontia)
Pikkuorvakat (Scopuloides)
Stereophlebia